text: À Cléomadès moult desplot;
   Mais, pour ce que ses peres l'ot
   Otroié, n'i mist contredit,
   Fors tant k'a conseil li a dit
   Que de cel otroi moult li poise.
   Et li rois dist que il s'en coise ;
   Car ce que en convent leur a,
   Ce dist, loiaument leur tenra,
   S'il nel perdent par trayson
   Ou par aucune mesprison.
   Folio9r
   "Une autre fois me garderai
   D'otroier don tant que saurai
   Quel don on me vorra rouver.
   Mais tart en sui à aviser."
  